قادر عەلیخا
قادر عەلیخا لەدایکبووی ١٩٧٠ لە بۆکانی ڕۆژھەڵاتی کوردستان شاعیر و نووسەری کوردە.

عەلیخا بێجگە لە نووسینی شێعر و وتار و چیرۆک لە گۆڤار و بڵاڤۆکەکانی ڕۆژھەڵات و باشووری کوردستاندا، ساڵی ٢٠٠٩ یەکەم دیوانە شێعری بڵاو کردەوە. شێعرەکانی سەر بە شێوازی نوێن. ساڵی ٢٠١٥ یەکەم کتێبی کۆمەڵەچیرۆکی چاپ کرا.

بەرھەمەکان 

 سروودی پەپوولە شەھیدەکان، دیوانەشێعر، ٢٠٠٩
 ئەو ڕووبارە بۆ وا دوورە، کۆمەڵەچیرۆک، ٢٠١٥
 پێشوازی بەھار، کۆمەڵەشێعر بۆ مناڵان، ٢٠١٥
 تۆفانی گەڵا، وەرگێڕان لە گابریێل گارسیا مارکێزەوە، ٢٠١٧
 پەلک سەوز  ، کۆمەڵەچیرۆکی فۆلکلۆر، لەگەڵ شەمزین ئەمینی، ٢٠١٨

نموونەی شێعر 

 ڕووناک

ھێندە دڵ‌ئاوایە ھەتاو
لەبەر ئەوەی
شەو ڕێگاکەی بزر نەکا
ھەموو شەوێک،
چرایێکی گەش و ڕووناک
لە سەر تاخچەی مانگ دادەنێ،
سەر ڕێگای شەو،
ڕۆشن دەکا!

 بۆچی؟

چاوەڕوانی
بستە خاکێکە بۆ ناشتن
ئەو شاعیرەی
بۆ نیشتمانێکی مەزن
چووە سەر تەختی سێدارە!

سەرچاوەکان 

لەدایکبووانی ١٩٧٠
کوردەکانی ڕۆژھەڵاتی کوردستان
نووسەرانی کورد
وەرگێڕە کوردەکان
شاعیران بە زمانی کوردی